ช้าง อินเตอร์เนชั่นแนล เซอร์กิต

บุรีรัมย์ อินเตอร์เนชันแนล เซอร์กิต (Buriram International Circuit , ย่อ: BRIC) หรือ ช้าง อินเตอร์เนชั่นแนล เซอร์กิต (ชื่อตามบริษัทเบียร์ช้าง ซึ่งเป็นผู้สนับสนุนหลักของสนามในปัจจุบัน) เป็นสนามแข่งรถมาตรฐานสมาพันธ์รถยนต์นานาชาติ (FIA) ในประเทศไทย ตั้งอยู่ด้านทิศตะวันตกของช้างอารีนา ตำบลอิสาณ อำเภอเมืองบุรีรัมย์ จังหวัดบุรีรัมย์ 
ในวันที่ 24 กันยายน 2557 สนามช้างได้รับการรับรองจากสมาพันธ์รถยนต์นานาชาติ ว่าเป็นสนามแข่งรถระดับมาตรฐาน เอฟไอเอ เกรด 1 (FIA Grade 1) ซึ่งเป็นระดับสนามที่อนุญาตให้ใช้จัดการแข่งขันรถสูตรหนึ่ง (ฟอร์มูลาวัน) ได้
ในวันที่ 7 ตุลาคม 2557 สนามช้างได้รับการรับรองจากสมาพันธ์จักรยานยนต์นานาชาติ (FIM) ว่าเป็นสนามแข่งรถระดับมาตรฐาน เอฟไอเอ็ม เกรด เอ (FIM Grade A) ซึ่งเป็นระดับสนามที่อนุญาตให้ใช้จัดการแข่งขันโมโตจีพีได้
เมื่อวันที่ 29 สิงหาคม 2557 กิจกรรม "พัฒนาเมืองบุรีรัมย์ สู่เมืองกีฬามาตรฐานโลก" นายเนวิน ชิดชอบ ประธานที่ปรึกษาโครงการสนามแข่งรถช้าง อินเตอร์เนชั่นแนล เซอร์กิต ร่วมกับหอการค้าจังหวัดบุรีรัมย์จัดขึ้น เพื่อเป็นการปลุกให้ชาวบุรีรัมย์ตื่นตัวกับการลงทุนทำธุรกิจ และร่วมกันพัฒนาเมืองบุรีรัมย์สู่การเป็นเมืองท่องเที่ยวหลัก พร้อมทั้งประกาศยกระดับเมืองบุรีรัมย์สู่การเป็นมหานครแห่งกีฬาระดับโลก ทั้งนี้ นายเนวินได้เปิดให้ชาวบุรีรัมย์เข้าชมสนามแข่งรถระดับโลกมูลค่ากว่า 2 พันล้านบาท แห่งแรกและแห่งเดียวในไทย ซึ่งมีกำหนดการเปิดสนามแข่งขันอย่างเป็นทางการ ในวันที่ 4 ตุลาคม พ.ศ. 2557
การแข่งขัน โมโตจีพี ฤดูกาล 2018 จะจัดขึ้นที่สนามช้าง อินเตอร์เนชั่นแนล เซอร์กิต ระหว่างวันที่ 5-7 ตุลาคม พ.ศ. 2561 ซึ่งเป็นสนามที่ 15 จากทั้งหมด 19 สนาม นับเป็นการจัดแข่งขันโมโตจีพีครั้งแรกในประเทศไทย โดยมีการเซ็นสัญญาจัดการแข่งขันเป็นเวลา 3 ปี (พ.ศ. 2561 - พ.ศ. 2563)

ส่วนรถสูตรหนึ่ง (ฟอร์มูลาวัน) นั้นยังไม่มีแผนที่จะจัด แต่ก็ได้เสนอแนะว่าหากรัฐบาลหรือเอกชนรายอื่นจะจัดการแข่งขันฟอร์มูลาวันขึ้นในประเทศไทยก็สามารถใช้สนามช้างได้

**สถิติรอบ**

**การแข่งขัน**
 ปัจจุบัน- March: กรังด์ปรีซ์มอเตอร์ไซค์เคิลเรซซิง ไทยแลนด์มอเตอร์ไซค์เคิลกรังด์ปรีซ์, Asia Talent Cup- April: Asia Road Racing Championship- May: Formula 4 South East Asia Championship, Thailand Super Series- June: GT World Challenge Asia- July: TCR Asia Series- August: TCR Asia Series- November: Thailand Super Series- December: Asia Road Racing Championship
 อดีต- Asian Le Mans Series 4 Hours of Buriram (2016–2020)- F3 Asian Championship (2019–2020)- GT World Challenge Asia (2017–2019)- Superbike World Championship (2015–2019)- Super GT (2014–2019)- TCR Asia Series (2015–2016)- TCR International Series (2015)- World Touring Car Championship FIA WTCC Race of Thailand (2015)

**รูปภาพ**
ไฟล์:Buriram circuit map.svg|แบบแปลนของสนามแข่งช้าง อินเตอร์เนชั่นแนล เซอร์กิต
ไฟล์:Marc Márquez 2018 Buriram 6.jpg|Marc Márquez  at Buriram International Circuit
ไฟล์:Marc Márquez wins the race 2018 Buriram.jpg|Finish line of the Circuit
ไฟล์:Dani Pedrosa leads the group 2018 Buriram.jpg|S-curve at the Circuit 
ไฟล์:Dani Pedrosa 2018 Buriram.jpg|Dani Pedrosa riding his Repsol Honda at Buriram International Circuit

**ดูเพิ่ม**
 เบียร์ช้าง

**อ้างอิง**

**แหล่งข้อมูลอื่น**
  เว็บไซต์ทางการ-  Buriram International Circuit
หมวดหมู่:สิ่งก่อสร้างตั้งแต่ พ.ศ. 2556
หมวดหมู่:สนามกีฬาที่สร้างเสร็จในปี พ.ศ. 2557
หมวดหมู่:ก่อตั้งในประเทศไทยในปี พ.ศ. 2557
หมวดหมู่:สนามแข่งรถในประเทศไทย
หมวดหมู่:สนามกีฬาในจังหวัดบุรีรัมย์
หมวดหมู่:สนามแข่งรถที่ออกแบบโดยแฮร์มัน ทิลเคอ
หมวดหมู่:เบียร์ช้าง
หมวดหมู่:สิ่งก่อสร้างในเขตเทศบาลนครบุรีรัมย์